Diari Oficial de la Generalitat Valenciana


Sumari del DOGV 4104, del 10-10-2001 (2001/9548)

RESOLUCIÓ d'11 de setembre de 2001, del director general de Recursos Forestals de la Conselleria de Medi Ambient, per la qual es fa pública la relació de forests propietat de la Generalitat Valenciana, en les quals s'estableix la gratuïtat dels aprofitaments apícoles per a l'any 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4104

Data del DOGV
:   10-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9548


Data del document
:   11-09-2001

Organisme emissor
:   Conselleria de Medi Ambient

Tipus de document
:   Resolució

Correcció d'errades

 Descriptors 

:   * mel
    * ajuda pública
    * cultura regional
    * muntanya
    * apicultura

RESOLUCIÓ d'11 de setembre de 2001, del director general de Recursos Forestals de la Conselleria de Medi Ambient, per la qual es fa pública la relació de forests propietat de la Generalitat Valenciana, en les quals s'estableix la gratuïtat dels aprofitaments apícoles per a l'any 2002. [2001/M9548]
  
El Decret 133/1989, de 16 d'agost, del Consell de la Generalitat Valenciana, disposa la gratuïtat dels aprofitaments apícoles a les forests de propietat de la Generalitat Valenciana i estableix un procediment per a la seua adjudicació anual, que comença amb la necessària publicació en el Diari Oficial de la Generalitat Valenciana i l'exposició en ajuntaments, organitzacions professionals agràries i d'agricultors, de la relació de les forests, superfícies i quotes màximes i mínimes. La Llei 3/1993, de 9 de desembre, Forestal de la Comunitat Valenciana, considera els productes apícoles com a aprofitaments forestals que s'han de sotmetre a autorització administrativa prèvia, d'acord amb el que disposen els seus articles 30.2 i 31. En virtut d'això, resolc:
  
Article 1
  
Fer pública la relació de les forests susceptibles d'aprofitaments apícoles per a l'any 2002, que consta com a annex a aquesta resolució.
  
Article 2
  
En el termini de 30 dies hàbils comptadors des de la publicació en el Diari Oficial de la Generalitat Valenciana d'aquesta resolució, els interessats en els dits assentaments podran presentar les seues instàncies, segons model que s'adjunta com annex, en la direcció territorial de la Conselleria de Medi Ambient de la província on estiga situada tal forest que se sol·licite, per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en què es faça constar el nom del titular dels ruscos, el número de registre, el nombre de ruscos que pretén assentar en la forest i l'època en què es realitzarà l'aprofitament. S'haurà d'adjuntar una fotocòpia del llibre d'explotació ramadera amb l'actualització d'enguany.
  
Article 3
  
Per a l'adjudicació dels aprofitaments i, en general, tot allò no establit en aquesta resolució, s'atendrà el que disposa el Decret 133/1989, de 16 d'agost, del Consell de la Generalitat Valenciana, pel qual s'estableix la gratuïtat dels aprofitaments apícoles en les forests propietat de la Generalitat Valenciana.
  
Article 4
  
L'adjudicació dels aprofitaments apícoles estarà condicionada pels treballs que s'executen a les forests esmentades. Els adjudicataris hauran d'assumir les instruccions que dicte en cada cas la direcció d'obra.
  
Disposicions finals
  
Única
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.